stanford-oval/wikipedia huggingface dataset:
Itä-Lapin seutukunta
Kunnat

| Vaakuna | Kunta | Väkiluku (2024) | Maapinta- ala km² | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Saamen- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- | --- |
|  | Kemijärvi | 6 962 | 3 504 | 2 | 8.9 % | 97 % | 0,1 % | 0 % | 4 % |
|  | Pelkosenniemi | 913 | 1 836 | 0,5 | 9.1 % | 98 % | 0 % | 0 % | 2 % |
|  | Posio | 2 888 | 3 040 | 1 | 9.1 % | 99 % | 0,1 % | 0 % | 2 % |
|  | Salla | 3 288 | 5 730 | 0,6 | 8.6 % | 98 % | 0,3 % | 0,1 % | 4 % |
|  | Savukoski | 971 | 6 440 | 0 | 9.1 % | 98 % | 0,4 % | 0,5 % | 2 % |
|  | yhteensä | 15 022 | 20 550 | 1 |  | 98 % | 0,2 % | 0,1 % | 3 % |
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
| Itä-Lapin seutukunnan väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 29 359 | 29 359 |
| 1985 | 1985 |    | 28 998 | 28 998 |
| 1990 | 1990 |    | 27 385 | 27 385 |
| 1995 | 1995 |    | 25 885 | 25 885 |
| 2000 | 2000 |    | 22 943 | 22 943 |
| 2005 | 2005 |    | 20 527 | 20 527 |
| 2010 | 2010 |    | 18 641 | 18 641 |
| 2020 | 2020 |    | 15 656 | 15 656 |
Lähde: Tilastokeskus.
Aiheesta muualla

Itä-Lapin kuntayhtymä ( Arkistoitu – Internet Archive)
Kemijärven kaupungin kotisivut
Pelkosenniemen kunnan kotisivut (Arkistoitu – Internet Archive)
Posion kunnan kotisivut
Sallan kunnan kotisivut
Savukosken kunnan kotisivut
Lapin maakunnan seutukunnat
Itä-Lapin seutukunta
Kemi–Tornion seutukunta
Pohjois-Lapin seutukunta
Rovaniemen seutukunta
Torniolaakson seutukunta
Tunturi-Lapin seutukunta
Isä, poika ja pyhä henki

Isä, poika ja pyhä henki voi tarkoittaa seuraavia asioita:
Kristinuskon Jumalaa
Simpsonit-jaksoa, katso Simpsonit (16. tuotantokausi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Isä, poika ja pyhä henki”, voi hakea sivunnimihaulla, laajalla sivunnimihaulla tai tekstihaulla.
Itävallan alle 20-vuotiaiden jääkiekkomaajoukkue

Itävallan alle 20-vuotiaiden jääkiekkomaajoukkue edustaa Itävaltaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Pääsarjassa joukkue on ollut vuosina 1981, 2004, 2010, 2021, 2022 ja 2023.
Sijoitukset maailmanmestaruuskilpailuissa

| --- | --- |
 1979 – B-sarja; 5.  1980 – B-sarja; 1.  1981 – 8.  1982 – B-sarja; 2.  1983 – B-sarja; 4.  1984 – B-sarja; 3.  1985 – B-sarja; 4.  1986 – B-sarja; 3.  1987 – B-sarja; 4.  1988 – B-sarja; 8.  1989 – C-sarja; 1.  1990 – B-sarja; 6.  1991 – B-sarja; 7.  1992 – B-sarja; 7.  1993 – B-sarja; 4.  1994 – B-sarja; 6.  1995 – B-sarja; 6.  1996 – B-sarja; 8.  1997 – C-sarja; 5.  1998 – C-sarja; 4.  1999 – C-sarja; 4.  2000 – C-sarja; 1.  2001 – 1. divisioona; 5.  2002 – 1. divisioona; 2.:  2003 – 1. divisioona, lohko B; 1.  2004 – 9.  2005 – 1. divisioona, lohko A; 3.  2006 – 1. divisioona, lohko B; 5.  2007 – 1. divisioona, lohko B; 2.  2008 – 1. divisioona, lohko A; 2.  2009 – 1. divisioona, lohko B; 1.  2010 – 10.  2011 – 1. divisioona, lohko B; 3.  2012 – 1. divisioona, lohko A; 5.  2013 – 1. divisioona, lohko A; 5.  2014 – 1. divisioona, lohko A; 4.  2015 – 1. divisioona, lohko A; 5.  2016 – 1. divisioona, lohko A; 2.  2017 – 1. divisioona, lohko A; 5.  2018 – 1. divisioona, lohko A; 5.  2019 – 1. divisioona, lohko A; 5.  2020 – 1. divisioona, lohko A; 1.  2021 – 10.  2022 – 10.  2023 – 9.  2024 – 1. divisioona, lohko A; 4.
Ioba

| Ioba |
| --- | --- |
 Provinssin sijainti Burkina Fasossa
Valtio:  Burkina Faso
Hallintoalue:  Sud-Ouest
Departementteja:  8
Hallinto:  
 – hallinnollinen keskus:  Dano
Pinta-ala:  3 289 km²
Väkiluku (2006):  197 186
Ioba on provinssi Burkina Fason lounaisosassa. Provinssin pääkaupunki on Dano, jossa on hieman yli 43 829 asukasta.. Koko provinssissa asukkaita oli vuoden 2006 väestönlaskennassa 197 186.
Departementit

Dano
Dissin
Guéguéré
Koper
Niego
Oronkua
Ouessa
Zambo
Aiheesta muualla

Kuvia tai muita tiedostoja aiheesta Ioba Wikimedia Commonsissa
Burkina Fason provinssit
Balé
Bam
Banwa
Bazèga
Bougouriba
Boulgou
Boulkiemdé
Comoé
Ganzourgou
Gnagna
Gourma
Houet
Ioba
Kadiogo
Kénédougou
Komondjari
Kompienga
Kossi
Koulpélogo
Kouritenga
Kourwéogo
Léraba
Loroum
Mouhoun
Nahouri
Namentenga
Nayala
Noumbiel
Oubritenga
Oudalan
Passoré
Poni
Sanguié
Sanmatenga
Séno
Sissili
Soum
Sourou
Tapoa
Tuy
Yagha
Yatenga
Ziro
Zondoma
Zoundwéogo
Izmajilin piiri

| Izmajilin piiri Ізмаїльський район |
| --- | --- |
 Piirin (7/2020- rajoin) sijainti Odessan alueen kartalla
 Lippu:  Vaakuna
 Koordinaatit: 45.3509°N, 28.8362°E 
Valtio:  Ukraina
Alue:  Odessan alue
Perustettu:  1954, laajennettu 17.7.2020
Hallinto:  
 – hallinnollinen keskus:  Izmajil (70 731 as., 2021)
Pinta-ala  ():  3 237,4 km²
Väkiluku (2021 (arvio)):  207 333
Izmajilin piiri (ukr. Ізмаїльський район, Izmajilskyi raion) on aluehallinnollinen piiri Ukrainan Odessan alueella. Piiri on perustettu vuonna 1954 (ollut myös 1940-41) ja sitä laajennettiin merkittävästi heinäkuussa 2020. Piiri rajoittuu pohjoisessa Bolhradin ja Bilhorod-Dnistrovskyin piireihin, idässä Mustaanmereen, etelässä Tonavan vastarannalla sijaitsevaan Romaniaan ja luoteessa Moldovaan. Piirin hallinnollinen keskus on Izmajiln kaupunki (70 731 as., 2021).
Izmajilin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Odessan alueen piirien lukumäärän seitsemään. Tällöin Izmajilin piirin pinta-alaksi tuli 3 237,4 neliökilometriä.
Ukrainan tilastokeskus arvioi Izmajilin piirin väkiluvuksi 207 333 (1.1.2021). Asukkaista kaupunkilaisia oli 58,0 prosenttia (120 244 as.), ja he asuivat jossain piirin neljästä kaupungista (Vylkove, Izmajil, Kilija ja Reni) tai yhdessä kaupunkityyppisessä taajamassa. Ennen heinäkuun 2020 alueuudistusta, Izmajilin piiri kattoi huomattavasti suppeamman pinta-alan ja piirissä asui vähemmän väkeä. Vuoden 2001 väestönlaskennan mukaan silloisen Izmajilin piirin väestö (54 692 as.) oli kansallisuudeltaan monikulttuurista: 28,9 % oli ukrainalaisia, 27,0 % bulgarialaisia, 26,7 % moldovalaisia ja 16,1 % venäläisiä.
Aiheesta muualla

Kuvia tai muita tiedostoja aiheesta Izmajilin piiri Wikimedia Commonsissa
Isvasstinden

Isvasstinden
Isvasstinden (keskellä kuvaa) nähtynä Raftsundetin vastarannalta idästä syyskuussa 2010.
| --- | --- |
Tyyppi:  mäki 
Sijainti:  Nordland,  Norja
Vuoristo:  Skandit
Korkeus merenpinnasta:  940 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Isvasstinden tai Wallentind on Skandeihin kuuluva vuorenhuippu Hadselin kunnassa, Norjan Lofooteilla. Se sijaitsee Trollfjordvatnetin länsipäässä. Huipun korkeus merenpinnan tasosta on 940 metriä.
Intianriisihaikara

| Intianriisihaikara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Rääkkähaikarat Ardeola
Laji::  grayii
Kaksiosainen nimi
 Ardeola grayii  (Sykes, 1832) 
 Intianriisihaikaran levinneisyys (merkitty punaisella)
Katso myös
   Intianriisihaikara Wikispeciesissä   Intianriisihaikara Commonsissa 
Infobox OKNimi-testi OKIUCN-testi OK: 
Intianriisihaikara (Ardeola grayii) on rääkkähaikaroiden sukuun kuuluva lintulaji. Lajia tavataan Iranissa, Pakistanissa, Intiassa, Myanmarissa, Bangladeshissa ja Sri Lankassa. Intianriisihaikaran kuvasi tieteelle ensimmäisen kerran William Henry Sykes vuonna 1832.
Ita Wegman

| Ita Wegman |
| --- | --- |
 Ita Wegman Berliinissä 1899
Henkilötiedot
Syntynyt: 22. helmikuuta 1876 Karawang, Länsi-Jaava, Indonesia
Kuollut: 4. maaliskuuta 1943 (67 vuotta) Arlesheim, Sveitsi
Ammatti:  lääkäri
Ita Wegman (22. helmikuuta 1876 – 4. maaliskuuta 1943) tunnetaan yhdessä Rudolf Steinerin kanssa perustamastaan antroposofisesta lääkinnästä. Hän perusti ensimmäisen antroposofisen klinikan Sveitsin Arlesheimiin.
Nuoruus ja suhde Steineriin

Ita Wegman syntyi vuonna 1876 sokeritehtailijan perheeseen Hollannin silloisessa siirtomaassa Indonesiassa, josta muutti nuorena Eurooppaan. 26-vuotiaana vuonna 1902 hän tapasi Rudolf Steinerin, joka toimi tuolloin Teosofisen Seuran Saksan osaston pääsihteerinä. Suhde syveni vuonna 1907, kun Steinerin opetukset aloivat etääntyä Teosofisen Seuran linjasta ja Wegman päätti seurata Steineria. Wegman kuvasi tapausta heidän yhteisen karmansa syvenemisenä, minkä merkityksen hän ymmärsi vasta vuosia myöhemmin. Ensimmäisen Goetheanumin tuhoutuminen tulipalossa oli hetki, jolloin Wegman omien sanojensa mukaan ymmärsi Steinerin yksinäisyyden ja päätti omistautua tälle. Steinerin mukaan he olivat kohdanneet aiemmissa elämissä.
Antroposofisen lääkinnän perustaminen

Wegman aloitti lääketieteen opinnot Sveitsissä, valmistui vuonna 1911 ja erikoistui naistentauteihin. Hän toimi Baselissa gynekologina vuosina 1921–1928. Vuonna 1920 Wegman osti maa-alueen Arlesheimista ja perusti sinne seuraavana vuonna oman klinikkansa Klinisch-Therapeutisches Institut, josta kasvoi antroposofisen lääkinnän keskus. Myös Steiner konsultoi klinikalla potilaita säännöllisesti. Lisäksi perustettiin antroposofisia valmisteita tuottava Weleda, joka on nykyään merkittävä rohdos- ja kosmetiikka-alan konserni.
Steinerin ohjaamana Wegman alkoi myös hoitaa syöpää misteliuutteella. Tuotetta markkinoidaan edelleen etenkin antroposofisen lääkinnän piirissä. Sitä ei kuitenkaan suositella syövän hoitoon, koska vaikuttavuudesta ei ole näyttöä.
Rudolf Steiner pyysi Wegmanin jäseneksi Antroposofisen seuran neuvostoon. Wegman ja Steiner kirjoittivat yhdessä teoksen Grundlegendes für eine Erweiterung der Heilkunst nach geisteswissenschaftlichen Erkenntnissen, joka ilmestyi Steinerin kuoleman jälkeen ja jossa antroposofisen lääkinnän periaatteet lopullisesti kirjattiin. Teosta kirjoitettaessa Steiner oli jo kuolemansairas ja Wegmanin hoidossa.
Steinerin kuoltua Wegman menetti asemaansa antroposofisessa liikkeessä ja hänet pakotettiin eroamaan.  Vuonna 1936 Wegman avasi vielä klinikan Asconaan. Hän vaikutti myös Englannissa ja Hollannissa, missä kävi useampaan kertaan puhumassa.
Wegman kuoli vuonna 1943 Arlesheimissa 67-vuotiaana.
Teokset

Zur Kenntnis der Heimkehrfälle bei Scharlach. Leemann, Zürich 1912 (Väitöskirja, Universität Zürich, 1912; Digitoitu)
Rudolf Steinerin kanssa: Grundlegendes für eine Erweiterung der Heilkunst nach geisteswissenschaftlichen Erkenntnissen. Philosophisch-Anthroposophischer Verlag, Dornach 1925; Taschenbuch ebd. 1991
An die Freunde. Aufsätze und Berichte aus den Jahren 1925–27. Natura, Arlesheim 1960 (Digitoitu); 3. Auflage 1986
Isabella Stewart Gardner Museum

Museon päärakennuksen sisäpiha puutarhoineen.
Isabella Stewart Gardner Museum on Bostonissa sijaitseva taidemuseo. Museon Bostonin Fenway Courtissa sijaitseva vuonna 1901 valmistunut päärakennus on rakennettu 1400-luvun venetsialaisen palatsin tyyliin. Rakennuksessa on kuuluisa suuri sisäpiha, jossa on vehreä puutarha. Museon kokoelmiin kuuluu veistoksia, kuvakudoksia, harvinaisia kirjoja, koristetaidetta sekä muun muassa Rafaelin, Rubensin, James McNeill Whistlerin ja John Singer Sargentin maalauksia. Museossa käy vuosittain 200 000 kävijää.
Päärakennus osoittautui 2000-luvun alussa liian ahtaaksi kasvaneille kävijämäärille ja muutenkin epäkäytännölliseksi nykyaikaisen taidemuseon tarpeisiin. Museon perustaja Isabella Stewart Gardnerin testamentti edellytti, ettei museorakennusta tai sen kokoelmia saisi muuttaa. Vuonna 2009 Massachusettsin tuomioistuin päätti kuitenkin, että museo saattoi poiketa testamentin tiukoista ehdoista, ja tehdä tarvittavia muutostöitä sekä rakentaa uuden lisärakennuksen. Lisärakennuksen suunnittelijaksi valittiin italialainen Pritzker-palkittu arkkitehti Renzo Piano. Uusi museorakennus avattiin vuonna 2012. Näyttelytilojen lisäksi lisärakennuksessa on musiikkisali, konservointitilat ja kasvihuoneet.
Museon perustaminen

Museon rakennutti eksentrinen ja varakas keräilijä Isabella Stewart Gardner. Hän oli varakkaan newyorkilaisen liikemiehen tytär, joka meni naimisiin John L. Gardnerin kanssa ja muutti tämän kotikaupunkiin Bostoniin. Isabella Stewart Gardner keräili taidetta aluksi pienimuotoisesti, mutta perittyään vuonna 1891 kuolleelta isältään huomattavan omaisuuden, hän alkoi hankkia taidetta laajemmassa mittakaavassa. Stewart Gardnerin neuvonantajana toimi taidekriitikko Bernard Berenson, ja Stewart Gardner teki miehensä kanssa lukuisia matkoja Eurooppaan ja Aasiaan kartuttaakseen kokoelmaansa.
Hankittuaan Rembrandtin omakuvan vuonna 1896 Gardnerit päättivät, että heidän kokoelmansa edellytti suurempia tiloja. He suunnittelivat hankkivansa tontin ja rakentavansa sille uuden rakennuksen museota varten. Pariskunta rakasti Italiaa, ja he hankkivat sieltä koristeita ja pylväitä uutta museorakennusta varten.
John Gardner kuoli yllättäen 10. joulukuuta 1898. Miehensä kuoleman jälkeen Isabella Stewart Gardner päätti seurata pariskunnan yhteistä suunnitelmaa ja osti tontin tuolloin vielä lähes autiosta Fenwaysta  ja palkkasi arkkitehdiksi Willard Searsin. Sears sai pian huomata, että Isabella Stewart Gardner oli vaativa asiakas, joka halusi osallistua käytännön suunnittelu- ja rakennustöihin hyvin aktiivisesti. Museorakennus valmistui vuoden 1901 lopulla. Isabella Stewart Gardner muutti rakennuksen neljännessä kerroksessa olevaan asuntoon ja omistautui siitä lähtien taidekokoelman järjestämiseen kolmessa alemmassa kerroksessa. Museo avattiin 1. tammikuuta 1903 juhlallisissa avajaisissa, jossa soitti Bostonin sinfoniaorkesterin jäsenistä muodostettu orkesteri.
Kokoelmat

Isabella Stewart Gardner keräsi ja asetteli huolellisesti esille museoon yli 7500 taide-esinettä: maalauksia, veistoksia, huonekaluja, tekstiilejä, hopeaesineitä ja keramiikkaa. Museon kokoelmiin kuuluu lisäksi 1500 harvinaista kirjaa ja 7000 arkeologista esinettä antiikin Roomasta, keski-ajan Euroopasta, renessanssin Italiasta, Aasiasta sekä islamilaisista maista. Esineistöä on myös 1800-luvun Ranskasta ja Yhdysvalloista.
Taidevarkaus vuonna 1990

Yöllä 18. maaliskuuta 1990 museon ulko-ovelle saapui kaksi miestä pukeutuneena poliisiunivormuihin. He väittivät, että museosta oli tullut häiriöilmoitus ja pyysivät päästä tarkistamaan asian.  Toinen museon vartijoista päästi heidät sisään, jonka jälkeen miehet sitoivat vartijat ja veivät heidän kellariin. Sitten miehet ryöstivät museosta 13 taideteosta, joiden joukossa olivat muun muassa Rembrantin ainoa merimaalaus Myrsky Galilean merellä, kiinalainen Gu-vaasi 1100-luvulta ja Vermeerin maalaus Konsertti. Teokset ovat yhä kateissa.
Teoksia museon kokoelmista

Tizian: Euroopan ryöstö
Anders Zorn: Isabella Stewart Gardner Venetsiassa.
Rembrandt van Rijn: Omakuva 23-vuotiaana
John Singer Sargent: El Jaleo
Agnolo Bronzino: Ylösnousemus (harjoitelma)
Iso Jouhtjärvi (Toivakka)

| Iso Jouhtjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°02′37″N, 25°58′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskupuro:  Jouhtjärvenpuro Vihijärveen 
Järvinumero:  14.235.1.002
Mittaustietoja
Pinnankorkeus:  117,1 m  
Pituus:  880 m  
Leveys:  240 m  
Rantaviiva:  1,794 km  
Pinta-ala:  10,736 ha  
Saaria:  ei saaria 
 fiIso Jouhtjärvi 
Iso Jouhtjärvi  on Keski-Suomessa Toivakassa Nisulan kylän lähellä sijaitseva järvi.
Maantietoa

Järven pinta-ala on 10,7 hehtaaria, se on 900 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Vihijärven valuma-alueeseen (14.235) se kuuluu. Järven vedenpinnan korkeus on 117,1 metriä mpy.
Iztaccihuatl

Iztaccihuatl
| --- | --- |
Tyyppi:  kerrostulivuori
Sijainti:  Meksiko
Vuoristo:  Eje Neovolcánico (d) 
Korkeus merenpinnasta:  5 230 m
Prominenssi:  1 560  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Iztaccihuatl on 5 230 metriä korkea tulivuori Meksikossa. Se on maan kolmanneksi korkein vuori Pico de Orizaban (5 636 m) ja Popocatépetlin (5 426 m) jälkeen.
Aiheesta muualla

Kuvia tai muita tiedostoja aiheesta Iztaccihuatl Wikimedia Commonsissa
Jaakko Geet

Isonkyrön vanhan kirkon kalkkimaalauksia.
Jaakko Sigfridinpoika Geet, Jakob Sigfridsson Geet (s. Keitilä, Naantali – k. 1589) oli suomalainen pappi, lääninrovasti. Hän oli vuodesta 1550 Isonkyrön kirkkoherra, myös Kyrön suuriruhtinaaksi sanottu. Hän maksoi Isonkyrön kirkkoon tehdyt raamatulliset kalkkimaalaukset, jotka ovat ainoat Suomessa  uskonpuhdistukaudella tehdyt. Hän otti Pohjanmaalla käyttöön Juhana III:n liturgian. Hänen omavaltaisuuteensa tyytymättömät vähäkyröläiset tekivät hänestä valituksia, ja niiden seurauksena Vähäkyrö erotettiin Isostakyröstä omaksi seurakunnakseen.
Iso Joutjärvi (Joutsa)

| Iso Joutjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  62°01′14″N, 26°02′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Niinilammenojaan 
Järvinumero:  14.311.1.030
Mittaustietoja
Pinnankorkeus:  166,2 m  
Pituus:  1 km  
Leveys:  360 m  
Rantaviiva:  2,267 km  
Pinta-ala:  12,337 ha  
Saaria:  ei saaria 
 fiIso Joutjärvi 
Iso Joutjärvi  on Keski-Suomessa Joutsassa Rutalahden lähellä sijaitseva järvi.
Maantietoa

Järven pinta-ala on 12,3 hehtaaria, se on 1,0 kilometriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 2,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) se kuuluu. Järven vedenpinnan korkeus on 166,2 metriä mpy.
Iso Itälampi (Ähtäri)

| Iso Itälampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°40′19″N, 24°31′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pussijoen valuma-alue (35.64)
Laskujoki:  oja Vehunpuroon 
Järvinumero:  35.643.1.017
Mittaustietoja
Pinnankorkeus:  215,6 m  
Rantaviiva:  0,953 km  
Pinta-ala:  4,72 ha  
Saaria:  ei saaria 
 fiIso Itälampi 
Iso Itälampi on Etelä-Pohjanmaalla Ähtärissä Mäkikylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 4,7 hehtaaria ja se on 350 metriä pitkä ja 200 metriä leveä. Lampi on luodattu ja siitä on julkaistu syvyyskartat. Lammella ei ole kartan mukaan saaria. Sen rantaviivan pituus on 950 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Jacksonin taistelu

Jacksonin taistelu (engl. Battle of Jackson) oli 14. toukokuuta 1863 käyty taistelu Unionin ja Konfederaation joukkojen välillä. Unionin kenraalimajuri Ulysses S. Grantin komentama Tennesseen armeija löi taistelussa kenraali Joseph E. Johnstonin joukot. Kaupungin valtaus avasi Unionin joukoille reitin länteen, katkaisi Vicksburgin huoltoyhteydet ja mahdollisti näin Vicksburgin piirityksen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Jacksonsin kansainvälinen lentoasema

Lentokenttä
Jacksonsin kansainvälinen lentoasema (IATA: POM, ICAO: AYPY) on Papua-Uuden-Guinean pääkaupungin Port Moresbyn kansainvälinen lentoasema. Sen kaksi kiitotietä ovat pituuksiltaan 2 066 ja 2 750 metriä. Lentokenttä toimii Air Niuginin ja Airlines PNG:n pääpaikkana.
Invincible (sarjakuva)

Invincible on yhdysvaltalainen Robert Kirkmanin kirjoittama ja Cory Walkerin ja Ryan Ottleyn kuvittama supersankariaiheinen sarjakuvasarja. Sarjakuvat ovat monia muita sarjakuvia raaempia ja verisempiä. Invincibleä on julkaistu 144 numeroa. Sarjakuvia julkaistiin vuosien 2003 ja 2018 välillä. Sarjakuvista on myös vuonna 2021 alkanut animaatiosarja, jota on kaksi tuotantokautta ja tulossa ainakin yksi kausi lisää. Animaatiosarja kattaa toistaiseksi vain erittäin pienen osan sarjakuvien tarinasta. Tarina etenee pääosin samanlailla, mutta osa asioista tapahtuu hieman eri lailla. Animaatiosarjan lisäksi Invinciblestä on tulossa elokuva.
Hahmoja > Invincible ja liittolaisia

Invincible - oikealta nimeltään Mark Grayson. Sarjan päähahmo. Hän saa supervoimat 17-vuotiaana, koska hänen isänsä on avaruusolento, joka omaa yliluonnollisia kykyjä. Supervoimiin kuuluu kyky lentää, yliluonnollinen vahvuus ja -kestävyys.
Omni-Man - oikealta nimeltään Nolan Grayson. Markin isä. Vaikka Nolan onkin normaalin ihmisen näköinen, hän onkin oikeasti kotoisin planeetalta nimeltä Viltrum. Hänellä on samat voimat kuin Markilla, koska Mark peri ne isältään. Kaikilla viltrumilaisilla on samat voimat, mutta jotkut ovat vahvempia kuin toiset. Viltrumilaiset myös elävät useita satoja vuosia. Nolan tuli Viltrum-planeetalta Maahan ja ryhtyi supersankariksi peitenimellä Omni-Man.
Deborah "Debbie" Grayson - Markin äiti ja Nolanin vaimo. Tapasi Nolanin kun Nolan oli aloitteleva supersankari ja opetti hänet Maan tavoille.
Atom Eve - oikealta nimeltään Samantha Eve Wilkins. Markin kumppani, myöhemmin vaimo. Mark ja Eve saavat lapsen, joka saa nimekseen Terra. Myös Eve on supersankari. Hän sai voimansa jo vauvana valtion salaisten kokeiden tuloksena. Even supervoima on se, että hän pystyy manipuloimaan materiaa ja energiaa pelkällä tahdonvoimalla. Eve on myös käytännössä kuolematon. Hän aina kuolemisen jälkeen regeneroituu täysin kuntoon.
Cecil Stedman - yhdysvaltain salaisen hallintoelimen, Global Defence Agencyn johtaja. Omni-Manin ja Invinciblen yhteyshenkilö, joka hälyttää heidät paikalle uhkatilanteisiin. Markin mielipide Cecilistä vaihtelee sarjan aikana, sillä Cecil tekee joitain kyseenalaisia valintoja. Cecil hälyttää paikalle myös supersankariryhmiä, kuten Guardians Of The Globen sekä Teen Teamin.
The Immortal - Guardians Of The Globeen kuuluva supersankari. Käytännössä kuolematon, jos vähintään suurin osa irronneista ruumiinosista yhdistetään. The Immortal on yksi vahvimmista, ellei vahvin supersankari, joka on kokonaan ihminen. Hän on elänyt jo pitkän aikaa ja hänet on aikanaan tunnettu Abraham Lincolnina.
Allen The Alien - nimensä mukaan avaruusolento. Allen on lajiltaan unopalainen. Allen aluksi työskentelee Planeettojen Koalitiolle (Coalition of Planets) tarkastajana, joka matkailee eri planeetoille tarkastamaan, että planeetan vahvin puolustaja on tarpeeksi vahva. Allen ylenee Koalition johtajaksi. Invincible ja Allen tekevät pääosin yhteistyötä.
Oliver Grayson - Nolanin nuorempi poika, Markin velipuoli. Nolan sai lapsen toista lajia olevan naisen kanssa. Lajin tyypillinen elinikä oli joitain kuukausia, joten he kasvoivat nopeasti. Viltrumilaisten DNA on tosin niin puhdasta, että Oliver, kuin myös Mark, on käytännössä 100% viltrumilainen. Oliver tästä huolimatta kasvoi nopeasti, ja hänellä oli aluksi violetti iho, koska viltrumilaisten DNA ei sopinut yhtä hyvin yhteen tämän lajin kanssa, kuin ihmisten kanssa. Kasvu tosin hidastui ja iho muuttui "normaalinväriseksi". Oliverin adoptoi ja kasvatti Debbie. Oliverin voimat ovat samat, kuin Markilla ja Nolanilla. Markilla ja Oliverilla oli jossain vaiheessa erimielisyyksiä, mutta he normaalisti tulivat hyvin toimeen.